Die wonderwêreld van Willem Landman: Johan Kruger Graffiti Boeke
Soek resultate: Johan Kruger
Die wonderwêreld van Willem Landman
Die wonderwêreld van Willem Landman gaan onder andere oor Mintaka, een van drie sterre in Orion se gordel. Dis eintlik tweelingsterre, die een 'n bloureus, die soldaat, en die ander sagter, vriendeliker. Dit speel op die twee broers in die boek: Alex, meestermanipuleerder en sy afwesige broer, Zander. Alex het vir hom 'n aansienlike sakeryk uit gekonkel opgebou. Hy het vir hom 'n vesting op 'n koppie gebou nadat hy Bella, die Griekwa-vrou aan wie se familie die grond reeds geslagte behoort, bedrieg en die munispaliteit omgekoop het. Van daar bedryf hy sy sake en daarheen laat kom hy sy "agente". Hy is magsbehep en 'n sekspes. Hy is ook psigoties, bossies en vermoedelik skisofrenies.
Die karakter wat die kollig steel, is die titelkarakter, Willem Landman - een van Alex se agente. Lesers het hom leer ken as die sukkelende kulkunstenaar in Die formidabele Ling Ho. Willem is 'n formidabele bullshitter, 'n stiksienige siener wat moontlik, per ongeluk, wel oor sekere gawes beskik, effens kommin, ongeleerd maar vol planne en 'n oog vir 'n gaping. Onrus broei in die gemeenskap en dinge word op die spits gedryf wanneer 'n hele paar agente tegelyk by Alex se vesting byeenkom.
Dit is die huurmoordenaar Ben Brandt teen advokaat Gerhard Coetzee. Agter Brandt staan die Beweging, die Leier, 'n oranje motor en allerlei wapens.
Al wat die advokaat Gerhard Coetzee het, is vermoedens en nagmerries. Hy wil eintlik die hoofstuk van sy vermoorde vrou en kinders afsluit, maar dit lyk asof Ben Brandt, alias Jozeph Brzinski, gaan herrys om sy geduld en sy vermoëns in die hof uit te daag.
Vermoedelik Dood is 'n spanningsverhaal wat afspeel in die 1990's. Geheime organisasies, 'n opleidingsplaas vir rekrute en beplande en onbeplande moorde vorm deel van die intrige.
Johan Kruger is 'n regsgeleerde. Hy was onder andere as regsadviseur betrokke by die grondwetlike onderhandelinge wat in 1993 in Kempton Park plaasgevind het.